CELEX: 62011TN0549
Language: sl
Date: 2011-10-19 00:00:00
Title: Zadeva T-549/11: Tožba, vložena 19. oktobra 2011 – MIP Metro proti UUNT – Real Seguros (real,- BIO)

7.1.2012   
            
            
               SL
            
            
               Uradni list Evropske unije
            
            
               C 6/19
            
         Tožba, vložena 19. oktobra 2011 – MIP Metro proti UUNT – Real Seguros (real,- BIO)
   (Zadeva T-549/11)
   2012/C 6/35
   Jezik, v katerem je bila tožba vložena: angleščina
   
      Stranke
   
   
      Tožeča stranka: MIP Metro Group Intellectual Property GmbH & Co. KG (Düsseldorf, Nemčija) (zastopnika: J. Plate in R. Kaase, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Real Seguros, SA (Porto, Portugalska)
   
      Predlogi
   
   
               —
            
            
               Postopek naj se prekine do izdaje dokončne odločbe portugalskega urada za znamke v okviru postopka na podlagi zahteve za razveljavitev prejšnjih registracij portugalskih znamk št. 249791, št. 249793 in št. 254390, ki jo je vložila tožeča stranka, če pa predlogu za prekinitev postopka ne bo ugodeno, naj se postopek nadaljuje; in
            
         
               —
            
            
               odločba četrtega odbora za pritožbe Urada za usklajevanje na notranjem trgu (znamke in modeli) z dne 17. avgusta 2011 v zadevi R 115/2011-4 naj se razveljavi; in
            
         
               —
            
            
               toženi stranki naj se naloži plačilo stroškov, vključno s stroški pritožbenega postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: mednarodna registracija znamke št. W 983684 za figurativno znamko „real,- BIO“ v zeleni, beli in rjavi barvi za storitve iz razreda 36
   
      Imetnik znamke ali znaka, navajanega v postopku z ugovorom: druga stranka v postopku pred odborom za pritožbe
   
      Navajana znamka ali znak: portugalska registracija besedne znamke „REAL“ št. 249791 za storitve iz razreda 36; portugalska registracija besedne znamke „REAL SEGUROS“ št. 249793 za storitve iz razreda 36; portugalska registracija figurativne znamke z besednim elementom „REAL“ št. 254390 za storitve iz razreda 36; različne neregistrirane pravice, katerih varstvo se uveljavlja v vseh državah članicah ali na Portugalskem.
   
      Odločba oddelka za ugovore: ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlogi: kršitev člena 8(1)(b) Uredbe Sveta št. 207/2009, ker je odbor za pritožbe napačno ugotovil, da obstaja verjetnost zmede glede prijavljene znamke in znamk, navajanih v postopku z ugovorom.